BAAADA YA DHIKI FARAJA

Nilisimama na kuelekea nilikokuwa nimeitwa na mama yangu,hofu na shauku
ilikuwa imenijaa kwani mamangu alikuwa analilia
kwikwikwi.'Mwanangu'...naomba jikaze na unisikilize haya
ninayokuambia.Mamangu aliyasema haya huku sauti yake ikijaa simanzi na
kilio cha uchungu.Nilitaka kumwambia mamangu aharakishe ili nisikilize
ujumbe ulokuja na mama kutoka hospitalini alikokuwa amelazwa baba
yangu.'Ingia ndani ukabadilishe nguo zengine,upesi nenda katika zahanati
ya mwembeni,huko ndio babako amepelekwa,hali yake si shwari.Ameniambia
yuko na maneno anataka kukuambia.Mamangu alihitimisha kauli yake huku
michirizi ya machozi yakiwa yamemjaa machoni.Kulikoni kwani
baba?nilijiuliza maswali nilipoingia ndani kubadili nguo.Mda wote huo
nilipopasuliwa mbarika na mama nilijitahidi kiume nisitoe angalau chozi
moja.Upesi mama akanikabidhi chakula alichokihifadhi katika kikapu na
nikaelekea zahanatini.

Katika mlango wa hospitali ya Mwembeni,ambako baba alikuwa amehamishwa
kwa ukosefu wa madawa.Madaktari walikuwa mbioni katika kuokoa maisha ya
watu wenye maradhi tofauti tofauti.Baba yangu alikuwa amefikishwa
hospitalini humo si kitambo.Maradhi ya kisukari ndio yalikuwa
yakimsumbua baba yangu.'Juma'baba yangu aliita kwa sauti hafifu
aliponiona.Naam baba,Niliitika kwa sauti kuu na kuelekea katika kitanda
alichokuwa amelazwa baba yangu.Wagonjwa w

engi walikuwa wamelala katika vitanda vyao katika chumba hicho
kimoja.Kwa ufupi hali pale ndani haikuwa shwari kama
mnavyodhani.Wagonjwa wengine walikuwa wanapiga nduru kuashiria kuwa
walikuwa katika hali taabani.

'mwanangu Juma,hali yangu imekuwa dhiki, kila uchao maradhi
yanaongezeka.Madaktari wanajitahidi lakini mambo bado yako vile
vile.Sioni nikitoboa mwanangu,macho ya mauti yananikodolea kila
dakika,baba yangu alisema kauli hizi huku machozi yakimtiririka njia
mbili mbili.Sikuweza kujizuia tena nilipomuona baba yangu
analia.Mwanangu nimekuita nikukabidhi hizo funguo,baba yangu alinipa
funguo huku mkono wake ukitetemeka.Funguo hizo ni za kisanduku kilicho
chini ya mvungu chumbani kwangu.Nenda mwanangu na utakachoona humo
ndani,mwambie mama yako pekee,kisha nakuomba waangalie vyema wadogo zako
na mama yako.Jikaze kiume na utafanikiwa.Pokea radhi zangu
mwanangu,wasalimu sana ndugu na mama yako waambie sikuweza kufanikiwa
kupigana na gonjwa hili.Usinionee huruma mwanangu,sote njia ni hii
moja.Kwaheri mwanangu, babangu alihitimisha haya na akafunga jicho lake
moja.Nenda kamuite daktari Juma'.Nilikimbia na kurudi na
daktari,nilipata baba yangu amefunga macho yote mawili.Vipimo vya
daktari vikaonyesha kwamba tumempoteza kiongozi wa familia yetu.Nililia
na kwa juhudi za madaktari nikanyamazishwa.

Katika familia yetu iliyojaa uchochole mwingi,baba akiwa mkulima katika
shamba la bwanyenye fulani na mama akiwa muuzaji vitumbua halisi
mtaani.Pato lao halikuwa linaridhisha lakini walijitahidi kukimu
familia.Juma,nikiwa kitindamimba na wasichana wengine wanne
wanaonifuatilia.Mimi ndio nilikuwa kijana pekee na ndio mana babangu
alipenda kunihusisha katika kila jambo.Wazazi walikumbwa na jukumu la
kulipa karo na pia jukumu la kuiangalia familia hiyo.Kulipa
karo,matibabu,chakula na malazi ndio baadhi ya majukumu hayo.Jamaa wa
karibu na baba na mama waliwatenga sababu ya migongano na mizozo ya
shamba.

"Nitaanzia wapi?"

Nimwambie vipi mama kuhusu kifo cha baba,na kuhusu funguo je?"haya yote
ni baadhi ya misururu ya maswali nilokuwa nikijiuliza.Potelea
mbali,Nilijipa moyo.

Nilifika nyumbani na kumpata mama yangu na ndungu zangu wakinisubiri kwa
hamu kuu.Nilifika na kuwaeleza habari hizo kwa utendeti.Mama yangu
hakujizuia pamoja na ndugu zangu.Walilia kwa zamu,kabla ya kukata shauri
vile tutafuata mwili wa baba yetu.Pamoja na msaada wa majirani
wema,tuliweza kufanikisha shughuli nzima ya kuuhifadhi mwili wa baba
yetu marehemu.Baada ya majirani kwenda majumbani mwao,nilimuita mama na
kumueleza kuhusu funguo nilikobidhiwa na baba.Tuliandamana unyounyo na
kufika chumbani humo,tulipata katika sanduku hilo kuna barua
iliyoandikwa na baba.Katika barua hiyo alikuwa ameandika kuhusu vitu
vyake vya thamani.Licha ya uchochole wa baba aliweza kuweka akiba ambayo
haikuwahi oza.

Baada ya uchunguzi wa kina,wa barua hiyo nilitumwa na mama yangu
kuelekea mjini katika benki kuu.Nilikabidhiwa kitita cha laki moja na
nikarudi nyumbani.Nilippokuwa mjini,nilipendezwa sana na mandhari ya
huko na nikataka sana kuwa mwenyeji wa huko.Nilipofika nyumbani
nilimkabidhi mama pesa zile.Mama alizihesabu pesa zile na kuchukua kiasi
fulani kulipa karo ya wadogo zangu.Kiasi chengine akanipa na kunielekeza
nianzishe biashara itakayonikimu na kuwakimu wao pia.Papo hapo akili
ikagonga kuhusu kwenda kuuza bidhaa mjini ambako kulinipendezea.

Siku iliyofuata,ndugu zangu walirudi shuleni,na mama yangu akarudia
biashara yake kama kawaida kwani maisha yalifaa kusonga mbele licha ya
kumkosa baba yetu.Nami bila kusita nikamuaga mama nikaelekea
mjini.Nilifika huko na kulakiwa na kijana maarufu Hassan ambaye
alinizungusha mjini na kunionyesha maeneo mbalimbali.Akanielekeza kuhusu
biashara tofauti tofauti zinazotoka vyema mjini mle.Nilikata shauri na
kuamua kuuza bidhaa ndogo ndogo angalau za nyumbani.Basi kwa kiasi cha
pesa nilichopewa na mama nikakodi mlango na kuweka bidhaa zangu tayari
kwa biashara.Nilirudi nyumbani upesi na kumueleza mama ambae
alinishukuru na kunitakia kila la kheri kwa kazi yangu.Nilifunganya nguo
zangu na kutoka upesi,nilimuaga mama na kumuahidi nitarudi hivi karibuni
nikishaanza kupata mapeni.

Nilifika mjini jioni,nilikuwa nimeshapata mahala pa kulala na
nikajisitiri humo.Asubuhi ilofuatia nilifika dukani na Alhamdullilahi
mambo yalikuwa murwa.Siku baada ya siku biashara yangu ikazidi
kupanuka.Nilifanya mazoea ya kutembelea familia kila nikipata
nafasi.Baraka na mapenzi ya mama yakanifanya nikazidi kunawiri katika
biashara yangu.Majuma na miezi yakapita,mama yangu katika biashara yake
ya vitumbua alivamiwa na majambazi.Hofu na huzuni ilitanda,na mama yangu
aliamua kuacha biashara yake aliiyokuwa akiienzi.Nilichukua pato la
faida nlilopata na kumpeleka mama yangu akapate matibabu.Japokuwa hili
liliharibu pakubwa biashara yangu kwa kuirudisha chini,sikujali sababu
mimi ndio nilikuwa kama baba kwao.Walinitegemea kwa hali na mali.

Biashara yangu ilizidi kunawiri,na nilijitahidi kukwepa anasa zote ili
kuwakimu ndugu na mama yangu kama alivyoniusia baba yangu.Nilipata faida
ya kutosha na kuamua kutafuta miradi mingine yenye manufaa.Nilijitahidi
na kuwa na ari ya kubadilisha maisha ya nyumbani kwetu.Baada ya mwaka
mmoja hazina nilokuwa nayo,nikanunua ploti na kuanzisha msingi wa
nyumba.Sikutaka kuwaarifu ndugu kuhusu hilo na baada ya kumaliza mjengo
huo,nilifaulu kuwahamisha jamaa zangu kwenye nyumba hiyo.Hatukuwa na
budi kumshukuru Maanani maana tulipotoka si padogo,na mchumia juani
hulia kivulini.Ndugu zangu waliendeleza masomo yao na kupata kazi zao za
maana.Mama yangu alipata afya njema na kujishughulisha na kazi ndogo tu
za nyumbani.Ama kweli,kila penye nia pana njia.


Question: Jina lake mwandishi ni lipi?
Answer: Juma